Pta-man binnekort in VSA-hof vir moordAnthony Theodorou. (Foto: WGAU Radio) ŉ 33-jarige man van Pretoria sal in Oktober vanjaar in die VSA verhoor word vir sy beweerde aandeel in die moord op ŉ man in Ohio verlede jaar. Die aanklag hou verband met die dood van Timothy Hovanec (36) in April 2022 in Auglaize County. Die Suid-Afrikaner, Anthony Theodorou, staan saam met Hovanec se vervreemde vrou, Amanda Leigh (35), en haar ma, Anita Marie Green, tereg vir die moord op Hovanec. Die drie word daarvan beskuldig dat hulle Hovanec met ŉ streng gereguleerde middel ingespuit het wat gewoonlik deur stropers gebruik word om groot diere soos renosters mee te verdoof. Theodorou het die middel, bekend as M99, glo by ŉ veearts in Suid-Afrika bekom en die pakkie na die VSA laat pos. Volgens Daily Maverick is die pakkie destyds van ŉ adres in Emus Erasmusweg in Erasmusrand in Pretoria gepos. Jacaranda FM het verlede jaar berig dat Hovanec die een was wat haar man na bewering met ŉ oordosis van dié middel ingespuit het, en dat Theodorou haar glo gehelp het om van die man se liggaam ontslae te raak. Hovanec se liggaam is later in ŉ landelike omgewing gevind. Luidens ŉ beëdigde verklaring het Hovanec se paneelbordkamera gewys dat hy sy drie jong kinders op die betrokke dag in April by Green se huis gaan aflaai het. Toe die kinders in die huis by Green was, het Amanda hom glo met ŉ inspuiting aangeval wat die M99-dwelmmiddel bevat het. Amanda L. Hovanec was arrested just after midnight Thursday after she was charged and accused of killing Timothy Hovanec. The two had been going through a divorce. https://t.co/Y4SbXgUHta — WHIO-TV (@whiotv) April 29, 2022 Volgens Hometown Stations in die VSA word Theodorou en Amanda albei daarvan aangekla dat hulle saamgesweer het om ŉ gereguleerde middel in te voer en te versprei en dit dan ook gedoen het. Green word van dwarsboming van die gereg aangekla. Al drie het onskuldig gepleit. Luidens ŉ dokument wat deur die aanklaer se kantoor in die VSA uitgereik is, sal enige moontlike vonnisse deur die hof bepaal word nadat unieke omstandighede rakende die saak in ag geneem is, insluitend voormalige kriminele rekords en elkeen se beweerde aandeel in Hovanec se dood. This is Timothy Hovanec. Say a prayer and keep his children and family in your thoughts as they navigate this very difficult time.RIP Timothy ???????????????? Posted by Mykael Warren Moeller on Friday, April 29, 2022 News24 het verlede jaar berig dat die Hovanec-egpaar besig was om te skei en glo in ŉ bittere stryd oor hul kinders gewikkel was. Amanda wou nie hê haar vervreemde man moet enige seggenskap oor hul kinders hê nie, maar dit is deur die hof verwerp. Luidens openbare aanlyn hofdokumente het die hof Hovanec toestemming gegee om sy kinders van 22 tot 24 April (die dag van sy dood) te sien. Die hof het ook op 22 Mei beslis dat Hovanec die inwonende ouer en wettige versorger van die kinders sou word. Daily Maverick berig dat Amanda en Theodorou mekaar om en by in 2018 in Suid-Afrika ontmoet het toe die egpaar vir ŉ ruk in dié land gewoon en gewerk het. Hulle het glo in ŉ verhouding betrokke geraak en Amanda het met ŉ egskeidingsaak in 2020 begin. Ten tyde Hovanec se dood het hulle almal in die VSA gewoon.